Na temelju članka 28. Zakona o održivom gospodarenju otpadom („Narodne novine“ br. 94/13, 73/17, 14/19 i 98/19) i članka 32.a točke 1. Statuta Općina Negoslavci („Službeni vjesnik“ VSŽ br. 12/18), Općinski načelnik 24.02.2020. godine, podnosi

**IZVJEŠĆE**

**o izvršenju Plana gospodarenja otpadom**

**Općine Negoslavci za 2019. godinu**

1. **UVOD**

Plan gospodarenja otpadom za Općinu Negoslavci je donesen 25.05.2018. godine, a u skladu je sa tadašnjim Zakonom o otpadu.

Plan je prihvatilo Općinsko vijeće, a suglasno odredbama Zakona o održivom gospodarenju otpadom („Narodne novine“ br. 94/13, 73/17, 14/19 i 98/19) i Planu gospodarenja otpadom VSŽ, jednom godišnje Općinski načelnik je u obvezi podnijeti Općinskom vijeću izvješće o izvršenju Plana, a naročito o provedbi utvrđenih obveza i učinkovitosti poduzetih mjera.

Plan je donesen za razdoblje 2018-2024. godine.

Prema obvezama i odgovornostima u gospodarenju otpadom koje proizlaze iz Zakona o otpadu država je odgovorna za gospodarenje opasnim otpadom i za spaljivanje otpada, županije i Grad Zagreb odgovorni su za gospodarenje svim vrstama otpada, osim za opasni otpad i spaljivanje, a gradovi i općine odgovorni su za gospodarenje komunalnim otpadom i građevniskim otpadom.

Prošli izvještaj razmatran je na sjednici Općinskog vieća 29.03.2019. godine.

1. **OPĆINA NEGOSLAVCI**

Na području Općine Negoslavci prema popisu stanovništva iz 2011. godine živi 1.463 stanovnika u naselju Negoslavci.

1. **MJERE ODVOJENOG PRIKUPLJANJA KOMUNALNOG OTPADA**

Organizirano skupljanje i odvoz otpada koji nastaje u domaćinstvima na području Općine Negoslavci vrši tvrtka „Strunje trade“ d.o.o. iz Privlake na temelju ugovora o privremenom obavljanju usluga.

Tako skupljeni otpad odvozi se na odlagalište otpada pod nazivom „Petrovačka dola“, a korisnici usluge odvoza i odlaganja otpada odlažu na različite načine: po domaćinstvima su podijeljene posude 120 i 240 litara kao i kod manjih pravnih osoba.

Odvoz komunalnog otpada domaćinstava i pravnih osoba provodi se jedanput tjedno, a veliki kontejneri sa groblja i nogometnog igrališta po pozivu.

Skupljanje izdvojenog otpada provodi se dok kontejneri ne budu popunjeni, a tada se prazne i ponovo koriste.

Odvoz glomaznog otpada iz domaćinstava provodi se dva puta godišnje na način da građani iznesu glomazni otpad ispred kuće te se prema posebnom rasporedu otpad odvozi kamionima.

Potpisan je Ugovor o nabavi spremnika za odvojeno prikupljanje otpada sa Fondom za zaštitu okoliša i energetsku učinkovitost. Osigurano je 320 spremnika od 120 l za papir i 320 spremnika od 120 l za plastiku, ukupno je osigurano 640 spremnika zapremine od 120 l. Također je osigurano 5 spremnika od 240 l za papir i 5 spremnika zapremine od 240 l za plastiku.

Podijeljene su zasebne vreće za razvrstavanje otpada tj. za papir i plastiku.

Zakonska obveza za nabavku zasebnih kontejnera za odvajanje komunalnog otpada (staklo, plastika, papir i dr.) je izvršena u 2015. godini. Kontejneri su postavljeni na 2 lokacije.

Potreba za zamjenom ili nabavkom novih plastičnih kanti za domaćinstva od 120 l (eko zelene kante) je izvršena u 2015. godini u dogovoru sa pružaocem usluga.

Sve navedene nabavke izvršene su u suradnji sa pružaocem usluga sakupljanja i odvoza otpada (bez angažiranja sredstava proračuna).

1. **MJERE UKULJUČIVANJA SVIH DOMAĆINSTAVA U SUSTAV ORGANIZIRANOG ODVOZA KOMUNALNOG OTPADA**

Općina Negoslavci je donijela Odluku o obveznom korištenju komunalne usluge održavanja čistoće u dijelu koji se odnosi na skupljanje i odvoz komunalnog otpada još 24.12.2004. godine, a novu 07.06.2010. godine (objavljeno u „Sl. vjesniku“ VSŽ), što predstavlja dobar temelj za provedbu predloženih mjera radi propisanog korištenja usluge.

Neophodno je dalje poduzimanje mjera radi propisanog korištenja usluge organiziranog odvoza komunalnog otpada čime bi se smanjilo nekontrolirano bacanje otpada i stvaranje divljih deponija te očuvanje i zaštita okoliša.

1. **MJERE ZA UPRAVLJANJE I NADZOR NAD ODLAGALIŠTIMA KOMUNALNOG OTPADA**

Na području Općine Negoslavci nema aktivnog legalnog odlagališta otpada, već pružalac usluge sakupljani komunalni otpad odvozi na odlagalište grada Vukovara tzv. „Petrovačka dola“ do izgranje regionalne deponije.

1. **POPIS OTPADOM ONEČIŠĆENOG OKOLIŠA I NEUREĐENIH ODLAGALIŠTA OTPADA**

Divlja odlagališta su mjesta na koja neodgovorne pravne i fizičke osobe odlažu svoj otpad bez ikakvih dozvola. Takva odlagališta sukladno Planu gospodarenja otpadom Republike Hrvatske moraju se sanirati i zatvoriti, kako bi se smanjio štetan utjecaj na okoliš, prvenstveno na podzemne vode.

Na području Općine Negoslavci utvrđeno je slijedeće divlje odlagalište otpada: k.o. Negoslavci – potez Grabovo k.č. 1932.

Napominje se da je divlje odlagalište „Grabovo“ udaljeno od naselja Negoslavci oko 4 km, da nije pod kontrolom te da se na isto i dalje odlaže otpad nekontrolirano od strane građana i pravnih osoba sa područja van Općine Negoslavci, jer postoje prilazni putevi.

Ističe se da se divlja deponija „Grabovo“ nalazi samo jednim dijelom na području k.o. Negoslavci, a da se proteže i na susjedne parcele k.o. „Grabovo“ (Vukovar) i ima prilaz sa područja Općine Tompojevci.

Prema grubim procjenama najviše je deponirano građevinskog otpada, oko 2/3 građevinskog otpada.

U 2019. godini je izvršeno uklanjanje nekoliko manjih deponija.

Inspektor zaštite okoliša izvršio je inspekcijski nadzor tijekom 2019. godine.

1. **REDOSLIJED AKTIVNOSTI SANACIJE DIVLJIH ODLAGALIŠTA OTPADA I OTPADOM ONEČIŠĆENOG OKOLIŠA**

Općina Negoslavci planira potpisati Ugovor s Fondom za zaštitu okoliša i energetsku učinkovitost za saniranje divljih odlagališta komunalnog otpada na lokaciji „Grabovo“ k.č. 1932.

Prethodno je potrebna izrada Projekta sanacije i iznalaženje izvora financiranja.

1. **IZVOR I VISINA POTREBNIH SREDSTAVA ZA PROVEDBU SANACIJE DIVLJIH OTPADA OPĆINE NEGOSLAVCI**

Neophodna izrada Geodetskog elaborata i Plana sanacije odlagališta „Grabovo“ i suglasnost Fonda.

Početkom sanacije deponije i uspostavljanja mobilnog reciklažnog dvorišta kvaliteta zbrinjavanja komunalnog otpada bit će na zadovoljavajućem nivou, a i smanjit će se količine koje se odlažu na „Petrovačku dolu“.

U narednom razdoblju očekujemo intenziviranje aktivnosti oko zaštite okoliša i načina zbrinjavanja otpada te izradu projekta sanacije.

15.937 kuna je utrošeno za uređenje poljskih puteva.

1. **NEOPHODNE AKTIVNOSTI (pored navedenih I-VIII)**

Općina je izvršila prilagođavanje i obveze s novim Zakonom o održivom gospodarenju otpadom („Narodne novine“ br. 94/13, 73/17, 14/19 i 98/19) i Planom gospodarenja komunalnim otpadom i to:

* nabavka i postavljanje odgovarajućeg broja i vrste spremnika za odvojeno skupljanje otpada – papira, metala, stakla, plastike i tekstila – dodatni spremnici,
* uslugu prijevoza krupnog otpada na zahtjev korisnika usluge,
* poduzimanje daljih aktivnosti radi iznalaženja boljih rješenja u ovoj oblasti,
* obezbeđenje uvjeta za razvrstavanje otpada na kućnom pragu (nabavku žutih i plavih kanti),
* provođenje postupka nabave radi davanja koncesije za komunalnu uslugu organiziranog skupljanja, odvoza i odlaganja komunalnog otpada sa područja Općine Negoslavci kao alternativno rješenje,
* sanacija divlje deponije „Grabovo“ uz prethodnu izradu projektne dokumentacije,
* dalje uklanjanje manjih divljih deponija na području k.o. Negoslavci,
* praćenje natječaja Fonda za zaštitu okoliša iz ovog područja radi rješavanja potreba.

1. **PROVEDENE AKTIVNOSTI U 2019. GODINI**

Provedene aktivnosti u 2019. godini su sljedeće.

1. Potpisan je Ugovor o uspostavljanju mobilnog reciklažnog dvorišta i realiziran je odvoz četiri puta godišnje.
2. Uređeni su poljski putevi u dužini od 8.500 m2.
3. Uklonjene su deponije na sljedećim mjestima: u Petrovačkoj ulici, pored pruge i kod groblja, na putu do Grabova, k.č. 1932.

Suglasno zakonskim obvezama ovaj Izvještaj se dostavlja Općinskom vijeću na razmatranje i odlučivanje.

**Općinski načelnik**

**KLASA:** 363-02/20-01/01

**URBROJ:** 2196/06-01-20-01

**Negoslavci,** 24.02.2020. godine

**Općinski načelnik:**

Dušan Jeckov